El Centre Ocupacional Los Silos compleix cinc anys
2025-07-24

El Centre Ocupacional Los Silos de Burjassot ha complit cinc anys de vida, un lustre basat en el desenvolupament d’un treball dedicat a millorar la qualitat de vida dels seus usuaris. Al llarg d’aquests cinc anys, pel centre han passat prop de setanta usuaris, deu professionals i sis joves en règim de pràctiques, a més de 25 voluntaris que han volgut, altruistament, conèixer la realitat d’un centre ocupacional i treballar per millor la vida dels seus usuaris.

Per celebrar-ho la seu de Los Silos ha albergat una senzilla però molt emotiva celebració a la qual ha assistit l’alcalde de Burjassot, Rafa García, la regidora de Benestar Social, Susana Marco, el regidor de Promoció Econòmica, Emili Altur, i la regidora d’Espai Dona i Medi Ambient, Lluna Àrias, a més d’altres regidors de la Corporació Municipal.

El director del centre, Julián Oviedo, en el seu discurs, ha volgut destacar la col·laboració de l’Ajuntament de Burjassot, “que ens ha concedit tot el que ha estat en la seua mà com, per exemple, la signatura d’un conveni de col·laboració i altres permisos més concrets com posar un lloc de venda quinzenal en el mercat dels dimecres per a la venda dels articles artesanals que els usuaris realitzen en el centre, o la realització d’un mercat solidari en el qual han participat centres de tota la província i que esperem tornar a repetir enguany”.

Oviedo també ha agraït el sacrifici i compromís dels treballadors del centre els qui, “en aquests temps tan durs de retallades i malgrat haver estat sense cobrar durant mesos, han continuat treballant amb la mateixa il·lusió, professionalitat i responsabilitat de sempre”. Així mateix, ha donat les gràcies a l’Associació de Pares, creada en 2012, a CEMEF SLU, a la Universitat Catòlica de València i a veïns del barri com Miguel o Vicente que, dia a dia, ajuden des de les seues possibilitats al funcionament del cen